།བདུན་པ་སྤྱོད་ཚུལ་ནི།
སེམས་ལུང་ལས། ཁྱད་པར་བས་ནི་འདི་ཞེས་སྤྱོད་ལས་འདས་པའོ། །ཞེས་པས།
རིན་ཆེན་གསེར་གླིང་ལྟ་བུ་རྟོགས་པས་སྤྱོད་པ་ལ་བླང་དོར་མེད་པའོ། །བརྒྱད་པ་
དམ་ཚིག་ནི། ཡེ་བསྲུང་ཆེན་པོ་ལ་གནས་པས་བསྲུང་དུ་མེད་པ་སྟེ། རྩ་རྒྱུད་ལས།
དམ་ཚིག་བསྲུང་མེད་བསྲུངས་ཆེན་ཡེ་བསྲུང་རྣམ་པར་དག །ཅེས་སོ།།
དགུ་པ་འབྲས་བུ་ནི་ཚེ་འདིར་བོན་སྐུ་མངོན་གྱུར་དུ་འཐོབ་སྟེ། འབྲས་བུ་ཉིད་
ལ་ལམ་དུ་བྱས་པའི་ལམ་མཐར་ཕྱིན་ནས་ཚེ་འདིར་རེ་དོགས་མེད་པར་བྱང་ཆུབ་
སེམས་ལས་འབྲས་བུ་སྨིན་པ་སྟེ། དེ་ཉིད་ལས། འབྲས་བུ་རེ་དོགས་མི་བཅའ་རྟོགས་
པ་བྱང་ཆུབ་སེམས། ཞེས་སོ། དེ་ཡང་ཡང་རྩེ་བླ་མེད་ཀྱི་ཐེག་པ་འདི་ལ་ནང་གསེས་
ཀྱིས་དབྱེ་ན་ནི། སྤྱི་སྤུངས་གསང་འདུས་ལུང་རྒྱུད་ལས། རིག་སྟོང་ངང་འཇོག་
སེམས་ཀྱི་སྡེ༎ རྩོལ་མེད་ངང་འཇོག་ཀློང་གི་སྡེ།། ཡེ་གྲོལ་ངང་འཇོག་མན་ངག་སྡེ།།
ཞེས་པས། སེམས་སྡེ་དང་། ཀློང་སྡེ་དང་། མན་ངག་གི་སྡེ་དང་གསུམ། མན་ངག་
གི་སྡེ་ལའང་ཕྱི་སྐོར་དང་ནང་སྐོར་དང་གསང་སྐོར་དང་ཡང་གསང་གི་སྐོར་དང་
བཞི། དེ་ཡང་ཁྲེགས་ཆོད་དང་ཐོད་རྒལ་ལ་སོགས་དབྱེ་བ་ཡོད་པས་དེ་དག་ལ་ཡང་
རིམ་པ་བཞིན་དུ་ལམ་ཇེ་ཟབ་དང་འབྲས་བུ་ལ་ཐག་ཇེ་ཉེ་ཡིན་པ་རྩེ་མོའི་མཛོད་
ཆེན་གཉིས་ལས་རྟོགས་པར་བྱའོ།།
གཉིས་པ་བྱང་གཏེར་ལས་ཐོན་པའི་ཡང་རྩེའི་ཐེག་པ་ནི། གཏེར་འབུམ་ལས།
ཡང་རྩེ་ཐེག་པའི་བོན་རྣམས་སུ།། ཡེ་ནས་རྩོལ་མེད་ལྷུན་གྱིས་གྲུབ༎ ཕུང་པོ་ལྷག་
མེད་འཚང་རྒྱའོ། །ཞེས་སོ། །དེ་དག་ལྷོ་བྱང་དབུས་གཏེར་གསུམ་ལས་ཐོན་པའི་ཐེག་
པ་དགུ་ཕྲག་གསུམ་སྟེ་ཉི་ཤུ་རྩ་བདུན་པོ་བཀའ་འཁོར་དང་པོ་བསྐོར་བར་འདུའོ
351

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འོ་ན་ཐེག་པ་དགུ་ཕྲག་གསུམ་པོ་དེ་དག་གཅིག་གི་ནང་དུ་གཅིག་འདུ་བ་ཡིན་
ནམ་ཞེ་ན། འདུ་སྟེ་འདུས་ལུགས་ནི་སྨན་རིའི་མཁན་པོ་ཉི་བསྟན་གྱི་བཞེད་པ་ལྟར་
ན་ལྷོ་གཏེར་ནས་ཐོན་པའི་ཕྱྭ་སྣང་འཕྲུལ་སྲིད་བཞི་ནི། དབུས་གཏེར་ནས་ཐོན་
པའི་ལྷ་མི་གཞན་བརྟེན་གྱི་ཐེག་པར་འདུས། དེ་བཞིན་དུ་དགེ་བསྙེན་དང་དྲང་
སྲོང་གི་ཐེག་པ་གཉིས་ནི་རྣམ་རང་སེམས་ཙམ་དབུ་མ་བཞི་ཅི་རིག་སུ་འདུས། དགེ་
དྲང་གི་སྤྱོད་བྱའི་བོན་ཆབ་གཏོར་དང་རྣམ་དག་སོགས་འགའ་ཞིག་ནི་བྱ་བ་གཙང་
སྤྱོད་ཀྱི་བོན་ལ་འདུས་ལ། ཨ་དཀར་གྱི་ཐེག་པ་ནི་ཀུན་ལྡན་དང་དངོས་བསྐྱེད་
དང་དོན་ལྡན་གྱི་ཐེག་པ་གསུམ་ཅི་རིགས་སུ་འདུས། ཡེ་གཤེན་གྱི་ཐེག་པ་ནི་དོན་
ལྡན་གྱི་ཐེག་པ་ཁོ་ནར་འདུས་ལལ། ཁྱད་པར་གྱི་ཐེག་པ་དང་རྫོགས་ཆེན་བླ་མེད་
ཀྱི་ཐེག་པ་དོན་གཅིག་པའི་ཕྱིར། ། ཞེས་བཞེད་དོ། །ཡང་མཁས་གྲུབ་སྒ་སྟོན་གྱི་
དགོངས་བཞེད་ལྟར་ན་རྒྱུའི་༼ཕྱྭ་སྣང་འཕྲུལ་སྲིད་བཞིའི་ཐེག་པ་ལས། ཆབ་ནག་
ལས་གྱེས་པའི་ཕྱྭ་སྣང་འཕྲུལ་སྲིད་བཞི་ནི་ལྷ་མི་གཞན་བརྟེན་དུ་འདུས་ལ། མདོ་
ཆོག་ལས་བྱུང་བའི་གནས་ཆོག་རྣམས་ནི་བྱ་བ་གཙང་སྤྱོད་དུ་གཏོགས་ཤིང་། ཆབ་
དཀར་ལས་གྱེས་པའི་ཕྱྭ་སྣང་འཕྲུལ་སྲིད་བཞི་ནི་ཀུན་ལྡན་དང་དངོས་བསྐྱེད་
གཉིས་གང་རིགས་སུ་འདུས། དགེ་བསྙེན་པ་ལ་ལྷ་མི་གཞན་རྟེན་དང་གཙང་སྤྱོད་
གཉིས་ཀ་ཡོད་ལ། རྣམ་རྩོད་པ་དང་རང་རྟོགས་པ་ནི་དྲང་སྲོང་། སེམས་དཔའ་
སྡེ་གཉིས་ཡེ་གཤེན་པར་འདུས་པར་ཡང་གསུངས་སོ། །དེ་དག་ལས་དགེ་བསྙེན་
ནི་རྣམ་རྩོད་དང་མཐུན་ལ་དེ་ལས་སྣ་འགའི་དགེ་བསྙེན་སོགས་གཞན་རྟེན་པར་
འདུས་པ་དང་། སེམས་དཔའ་སྡེ་གཉིས་ལས་ཐུགས་རྗེ་དང་ཡེ་གཤེན་གཉིས་ལྟ་
བ་མཐུན་པས་དེ་ལྟར་གསུངས་སོ། །བྱང་གཏེར་ནས་ཐོན་པའི་ཐེག་དགུ་སོགས་
ཀྱང་དེ་ལྟར་ཤུགས་ཀྱིས་རྟོགས་པར་བྱའོ། །འོ་ན་དེ་དག་གཞན་ལུགས་དང་མཐུན་
352

ལུང་རིགས་མཛོད།
ནམ་ཞེ་ན། མཐུན་ཏེ་གཞན་སྡེའི་ཕྱི་ཉན་རང་དབུ་སེམས་བཞི། ནང་བྱ་སྤྱོད་རྣལ་
བླ་བཞིར་བཤད་པ་ལས། གཞན་སྡེའི་ཉན་ཐོས་ནི་རང་ལུགས་ཀྱི་གཤེན་རབ་
རྣམ་རྩོད་དང་དོན་གཅིག །དེ་བཞིན་དུ་རང་རྒྱལ་དང་རང་རྟོགས་གཤེན་རབ་
དོན་གཅིག །སེམས་ཙམ་པ་དང་ཐུགས་རྗེ་སེམས་དཔའ་དོན་གཅིག །དབུ་མ་བ་
དང་གཡུང་དྲུང་སེམས་དཔའ་སྤྲོས་མེད་པ་དོན་གཅིག །ནང་རྒྱུད་ལའང་གཞན་
སྡེའི་བྱ་རྒྱུད་དང་རང་གི་བྱ་རྒྱུད་དང་བྱ་བ་གཙང་སྤྱོད་རྣམས་དོན་གཅིག །སྤྱོད་
རྒྱུད་དང་རང་གི་སྤྱོད་རྒྱུད་རྣམ་པ་ཀུན་ལྡན་རྣམས་དོན་གཅིག །རྣལ་འབྱོར་དང་
ཡེ་གཤེན་རྒྱུད་དང་དངོས་བསྐྱེད་རོལ་པ་རྣམས་དོན་གཅིག །རྣལ་འབྱོར་བླ་མེད་
དང་ཡེ་གཤེན་ཆེན་པོའི་རྒྱུད་དང་དོན་ལྡན་ཀུན་རྫོགས་ཀྱི་རྒྱུད་རྣམས་དོན་མཐུན་
པ་ཡིན་ནོ།།
བཀའ་འཁོར་དང་པོ་ཐེག་པ་རིམ་དགུ་དེ་དག་བཀའ་འཁོར་བར་པ་སྒོ་
བཞི་མཛོད་ལྔར་འདུས་ལུགས་ཅི་ལྟར་ཡིན་ཞེ་ན། དེ་ཡང་སྒོ་བཞི་མཛོད་ལྔ་ནི་གཉེཪ་
གཏད་མདོ་ལས། བར་པ་བདེན་གཉིས་ཟུང་འབྲེལ་ཏེ།། སྒོ་བཞི་མཛོད་དང་ལྔ་
རུ་དབྱེ།། དཔོན་གསས་མན་ངག་ལུང་གི་སྒོ། །ཆབ་དཀར་དྲག་པོ་སྔགས་ཀྱི་སྒོ། ཆབ་
ནག་སྲིད་པ་རྒྱུད་ཀྱི་སྒོ༎ འཕེན་ཡུལ་རྒྱས་པ་འབུམ་གྱི་སྒོ།། སྒོ་བཞི་ཀུན་ལ་སྤྱིར་རྒྱུག་
པ། མཐོ་ཐོག་གཙང་མ་སྤྱིར་རྒྱུག་སྟེ། ཞེས་སོ། །ཐེག་པ་དགུ་པོ་དེ་དག་སྒོ་བཞི་མཛོད་
ལྔར་འདུས་ལུགས་ནི། ཕྱྭ་སྣང་འཕྲུལ་སྲིད་བཞི་ནི་ཆབ་ནག་བོན་སྒོར་འདུས། དགེ་
དྲང་གཉིས་ནི་འཕེན་ཡུལ་བོན་སྒོར་འདུས། ཨ་དཀར་ནི་ཆབ་དཀར་གྱི་བོན་སྒོར་
འདུས། ཡེ་གཤེན་ནི་དཔོན་གསས་བོན་སྒོར་འདུས། བླ་མེད་ཐེག་པ་ནི་མཐོ་ཐོག་
མཛོད་ལ་འདུས་པ་ཡིན་ནོ།།
ཡང་བཀའ་འཁོར་བར་པ་སྒོ་བཞི་མཛོད་ལྔ་དེ་དག་བཀའ་འཁོར་ཐ་མ་ཕྱི་ནང་གསང་
353

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བ་གསུམ་དུ་ཅི་ལྟར་འདུས་ཤེ་ན། དྲི་མེད་རྩ་མདོ་ལས། ཐ་མ་ཕྱི་ནང་གསང་བ་གསུམ།
ཕྱི་རྒྱུད་འདུལ་བ་ཁྲིམས་ཀྱི་བོན།། ནང་རྒྱུད་གསང་བ་སྔགས་ཀྱི་བོན།། གསང་རྒྱུད་
བླ་མེད་དོན་གྱི་བོན།། ཡང་གསང་དོན་དུ་གསུངས་པ་སྟེ།། ཞེས་པས། ཆབ་ནག་
དང་འཕེན་ཡུལ་གྱི་བོན་སྒོར་གཏོགས་པ་རྣམས་ནི་ཕྱི་རྒྱུད་ཀྱི་བོན་དང་། ཆབ་དཀར་
ནི་ནང་རྒྱུད་དུ་གཏོགས་ལ། དཔོན་གསས་ནི་གསང་རྒྱུད་དུ་གཏོགས་ལ། མཛོད་
ནི་སྤྱི་ལ་རྒྱུག་པར་བཤད་དོ། །དེ་ལྟར་བཀའ་འཁོར་རིམ་པ་གསུམ་དུ་བསྐོར་བ་དེ་
དག་ཐམས་ཅད་ཐིག་ལེ་ཉག་གཅིག་གཏན་ལ་ཕབ་པར་འདུས་ཏེ། གཉེར་གཏད་
མདོ་ལས། ཚིགས་སུ་གྲངས་མང་བྱེ་མའི་ལར་བསྟན་ཀྱང་། དོན་དུ་སྙིང་པོ་གཅིག་
ལས་མེད་པའི་ཕྱིར། བོན་ཉིད་ཐིག་ལེ་ཉག་གཅིག་གཏན་ལ་ཕབ། ཅེས་གསུངས་
པ་ཡིན་ནོ། །ཐེག་པ་རིམ་པ་མཐའ་དག་གི་དོན་གསལ་བར་བྱེད་པ་ལུང་རིགས་
རིན་པོ་ཆེའི་མཛོད་ལས། ཡང་རྩེ་རྫོགས་པ་ཆེན་པོ་གཞུང་ལུགས་མདོར་བསྡུས་
པ་དང་བཀའ་འཁོར་དང་པོའི་དོན་བཀའ་འཁོར་བར་པ་དང་མཐའ་མའི་ནང་དུ་
འདུས་ལུགས་དང་བཅས་པ་བསྟན་པ་སྟེ་རིམ་ཁང་བཅུ་གཉིས་པས་རྫོགས་སོ།།
གྲུབ་པའི་མཐའ་གྱུར་གང་ལས་རྨད་བྱུང་གཡུང་དྲུང་བོན་བསྟན་བང་རིམ་ཅན་
གྱི་རྩེར།
ངེས་གསང་དོན་གྱི་སྙིང་པོའི་བོན་མཆོག་འབྲས་བུ་གཡུར་དུ་ཟ་བས་ཀུན་འཚོ་བྱེད།
རྒྱལ་བའི་བསྟན་པ་སྤྱི་དང་རྣམ་འདྲེན་ཉེ་དབང་གང་གི་དབུས་ན་མངོན་འཕགས་པ།
སྐབས་གསུམ་པས་ཀྱང་བཀུར་བྱེད་འཇིག་རྟེན་གསུམ་མགོན་ཐོད་དཀར་སྲས་པོ་
ཉིད་དུ་ངེས།
354

ལུང་རིགས་མཛོད།
ས་ཅད་མཁྱེན་དེས་ལེགས་གསུངས་འགྲོ་ཁམས་མུན་སེལ་བསྟན་པའི་སྙིང་པོ་འོ
ད་ནོར་ཅན།།
མཆོག་ ( ༣ ) དཔོན་ ( ༡ )རྒྱན་ (༦) མཁས་ ( ༤) དག་གིས་འགྲོ་ཕན་གཟིཌ་ནས་
ཐུགས་བསྐྱེད་རྟ་བདུན་གྱིས་དྲངས་པ།།
སྔར་བྱོན་བྲུ་ཞུ་སྤ་རྨེའུའི་ཤིང་རྟའི་སྲོལ་འབྱེད་རྣམས་ཀྱིས་གླིང་འདིར་སྣང་བྱས་གང་།།
དད་བརྩོན་ལྡན་པའི་པད་ཚལ་ཉེཪ་ཞུགས་བློ་གྲོས་འདབ་བརྒྱ་འགྲོལ་བྱེད་མཛོད་
འདི་ཀོ།།
དགུ་ཕྲག་གསུམ་གྱི་ཐེག་པའི་དར་གོས་ཀྱིས་སྤུད་བརྒྱ་པའི་བསྟན་མཆོག་འཁོར་
ལོའི་ལུས།།
མི་ཕྱེད་དད་པའི་དཔུང་པའི་འདབ་མས་བླར་བསྐོར་གང་ལཕན་བདེའི་བསིལ་སྦྱིན་ཆེ
འདིར་འཁོད་སྐལ་བཟང་སྐྱེ་པོ་འཁོར་བའི་ཚ་གདུངས་རིང་དུ་བསྐྲད་ནས་གཏན་དུ་ཡང་།
བདེ་བའི་གོ་འཕང་མཆོག་ཏུ་བྱེད་པའི་དུས་སྟོན་གསར་པའི་ཟླ་ཟེར་འདི་ན་སྤྲོ།།
རིང་ནས་བརྒྱུད་པའི་དོན་འབྲས་དྲི་མེད་མཁས་རྣམས་ལག་རྗེས་ཡོན་ཏན་དམ་
པའི་གཞི།།
ལེགས་བཤད་ནོར་བུའི་ཕྲེང་བ་དིང་སང་དུས་ན་དད་པས་བྱི་དོར་བྱེད་པ་དཀོན།།
དེ་ཕྱིར་ཤེས་རབ་གསུམ་གྱི་སྦྱང་སྟོབས་དམན་ཀྱང་མི་འཕྲོག་བརྩོན་འགྲུས་ཤུགས་
བསྐྱེད་ནས།།
བསྟན་པའི་ནོར་མཆོག་ཕྱོགས་བཅུར་འཕེལ་ཕྱིར་དད་གསུམ་རྒྱལ་མཚན་རྩེར་
བཀོད་དགའ་བས་ལོངས།།
355

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅུང་ཟད་ཐོས་པའི་སྤྲིན་དཀར་མཐུག་པོ་ལས།།
འོང་བའི་ལེགས་བཤད་བདུད་རྩིའི་ཟེགས་མ་ཡིས།།
རང་གཞན་ཤེས་རྒྱུད་ཐ་བ་རློན་བྱེད་ཅིང༌།།
ཚོགས་གཉིས་ལོ་ཐོག་འཕེལ་བའི་གསོས་སུ་བྱས།།
བདག་བློའི་དད་མཚོ་གཡོ་བའི་རིན་ཆེན་གཏེར།།
ལྷག་བསམ་དེད་དཔོན་མཁས་པས་འདྲེན་པ་འདིས།།
བློ་གསལ་བློ་ཡི་ཁང་བཟང་བཀང་བྱེད་ན།།
ཇི་ལྟར་ཇི་སྙེད་མཁྱེན་པའི་ནོར་འཐོབ་འགྱུར།།
དེ་ལྟར་ན་ཡང་ཤེས་རབ་འགྲོས་ཞན་སྡེ་སྣོད་རིན་ཆེན་གླིང་ཆེན་དུ།།
ཕྱིན་མ་ནུས་ཀྱང་འདུན་བརྩོན་མི་ཕོས་རིང་ནས་ལེགས་པར་བསྐྱངས་བྱས་པས།
མདོ་རྒྱུད་དགོངས་དོན་ཅུང་ཟད་རྙེད་པ་རང་གཞན་དོན་དུ་འགྱུར་བའི་ཕྱིར།།
ཇི་སྙེད་ཐེག་པའི་དགའ་སྟོན་འགྱེད་པར་དོན་གཉེར་ཅན་རྣམས་དགེས་པར་མཛོད།།
ཕྱི་ནང་ཀུན་གྱི་ལུང་དང་རིགས་པའི་མཛོད།།
ལྷོ་བྱང་དབུས་གཏེར་རྒྱུ་འབྲས་ཐེག་པའི་དོན།།
མ་ལུས་མཆོག་དམན་བྱེ་བྲག་ལེགས་ཤེས་ནས།།
རང་མོས་ཇི་བཞིན་འཇུག་པར་དབང་བ་ཡིན།།
ཤེས་རབ་བརྩོན་འགྲུས་གཉིས་ཀ་འཛམ་པའི་སྐྱེ་བོ་དིང་སང་འདི་ན་ཉུང་།།
356

ལུང་རིགས་མཛོད།
རྒྱལ་བསྟན་རིན་ཆེན་གྲམ་པ་སྤུངས་ཀྲུང་ས་རྡོའི་ངང་ཚུལ་ཇི་བཞིན་དུ།།
དོར་ནས་འཇིག་རྟེན་འཁྲུལ་སྣང་ཆེ་གྲགས་འབྱོར་པ་ཆེ་ལ་ཆེས་བརྩོན་ཕྱིར།
ངལ་བའི་བསམ་པ་ཡང་ཡང་སྐྱེས་ཀྱང་བླ་མའི་བཀའ་གསུང་ལྕོགས་མ་ནུས།།
འདི་འབད་དོན་འབྲས་དྲི་མེད་ནམ་མཁའི་མཛོད་ཀྱང་གང་གྱུར་ནས།།
དེ་བརྟེན་སྲིད་པའི་གདུངས་བའི་རྒུད་པ་ཀུན་ཀྱང་རབ་ཞི་སྟེ།།
ཕྱི་མར་གཏན་བདེའི་ གྲོང་དུ་འགྲོ་བའི་ཁ་ལོ་འདིས་བསྒྱུར་ནས།
རང་གཞན་བདེ་བའི་དགའ་ཚལ་ངལ་སོས་དབུགས་འབྱིན་ཐོབ་པར་ཤོག །
ཐེག་གསུམ་རྣམ་པར་འབྱེད་པའི་གཞུང༌།།
ཚད་གསུམ་སྲང་ལ་གཞལ་བྱས་ཏེ།།
དཔྱད་གསུམ་དག་པའི་གཟུ་བོས་བྱས།།
རྣམ་གསུམ་ཤེས་རབ་རྒྱས་བྱེད་ཤོག།
རྣམ་དག་གཞུང་ལུགས་ལེགས་བཤད་མཁའ་ཡངས་སུ།།
རྣམ་དཀར་དགེ་བའི་སྤྲིན་ཆར་ཀུན་ཁྱབ་པས།།
རྣམ་རྨོངས་གདུལ་བྱའི་ཞིང་སར་བྱང་ཆུབ་འབྲས།།
རྣམ་པར་ཐམས་ཅད་མཁྱེན་པར་ཡོངས་སྨིན་ཤོག།
ཡང་དག་གྲུབ་མཐའི་ཆུ་བོ་སྟོང་གི་འབྱུང་གཞི་གཡུང་དྲུང་བོན་བསྟན་ཆུ་ཡི་གཏེར།།
མཐར་ཐུག་གཏན་བདེ་དམ་པའི་གཞིར་གྱུར་ངོ་མཚར་བོན་གྱི་རིན་ཆེན་ཕུང་པོ་ལས།།
357

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅུང་ཟད་འབད་པས་བསྒྲུབ་ནས་མ་ལུས་གྲུབ་མཐའི་རྣམ་གཞག་རིན་ཆེན་ཕྲེང་འདི་བྱས།
བློ་ལྡན་དད་བརྩོན་ལྡན་རྣམས་དགྱེས་བཞིན་སྤྲོ་དགས་བླང་ནས་རྣམ་མཁྱེན་རྒྱན་འཐོབ་ཤོག།
འདི་ལས་ཐོབ་པའི་རྣམ་དཀར་དགེས།
འདི་ལྟའི་མ་གྱུར་རིགས་དྲུག་འགྲོ།།
འདི་དག་འཁོར་མཚོ་ལས་ཐར་ནས།།
འདི་ནས་བྱང་ཆུབ་མྱུར་ཐོབ་ཤོག།།
འདི་ན་ཐོས་པའི་འབྱོར་པས་དབུལ་གྱུར་ཀྱང་།།
ཤེས་རབ་མཁའ་ལྟར་ཡངས་པའི་བསྟན་འཛིན་གཤེན། །
མཁས་རྣམས་རྗེས་གཞོལ་ཅུང་ཟད་སྨྲས་པའི་གཏམ༎
བླ་མ་རྒྱལ་སྲས་དགྱེས་པའི་མཆོད་སྤྲིན་ཤོག ༎
མུ་ཁྱུད་གསུམ་གྱི་རྭ་བར་བྱུང་དང་འབྱུང་འགྱུར་གནས་གང་ཞིག།
མཁའ་མཐའ་ཀླས་པའི་ས་དང་སྟེང་འོག་བར་སྣང་རྒྱུ་བ་ལ།།
མི་ཟད་དགེ་བའི་སྤྲིན་ལས་དགེ་ལེགས་གྲུ་ཆར་རྟག་བབས་ཏེ།།
བཀྲ་ཤིས་གྲགས་པའི་དཔལ་འབྱོར་ཀུན་ལ་ཡོངས་སུ་ཁྱབ་གྱུར་ཅིག།།
ཅེས་ཐེག་པ་རིམ་པ་མཐའ་དག་གི་དོན་གསལ་བར་བྱེད་པ་ལུང་རིགས་རིན་པོ་ཆེའི་མཛོད་ཅེས་པ་འདིའང་། ཁྱུང་
ཡུལ་མཐོང་གྲོལ་ཁྲོད་ཀྱི་གྲུབ་བརྒྱའི་གཙོ་བོ་སྲིད་ན་མངོན་པར་འཕགས་པ་སྨོན་ལམ་བསྟན་པའི་རྒྱལ་མཚན་རིན་པོ་
ཚེ་དང་། གཤེན་བསྟན་ཡོངས་རྫོགས་ཀྱི་སྣང་བྱེད་གྲུབ་ཐོབ་སྤ་ཉི་མ་འབུམ་གསལ་དམ་པ་མཆོག་གཉིས་ཀྱིས་རྒྱང་
རིང་ནས་ཆེད་དུ་བསྐུལ་བའི་གསུང་གསང་གསེར་གྱི་ཕྲེང་བ་སྤྱི་བོའི་རྒྱན་དུ་སྩལ་བ་དང་། ཁྱད་པར་རྔ་ལྗོང་བཀྲ་
358

ལུང་རིགས་མཛོད།
ཤིས་འཁྱིལ་གླིང་གི་མཆོག་སྤྲུལ་ཆེན་པོ་ཚུལ་ཁྲིམས་བསྟན་པའི་རྒྱལ་མཚན་དང་། ཨ་འདམ་རྐྱང་དབེན་བསྟན་
འཛིན་རིན་ཆེན་རྣམ་རྒྱལ། ཁོད་པོ་བསྐལ་བཟང་རྒྱལ་མཚན་སོགས་དང་རང་གི་གམ་དུ་གནས་པའི་དོན་གཉེར་ཅན་
དུ་མས་བསྐུལ་བ་ལ་བརྟེན་ནས་ཤར་རྫའི་བྱ་བྲལ་དྲི་མེད་སྙིང་པོའམ་བཀྲ་ཤིས་རྒྱལ་མཚན་ཞེས་འབོད་པས་མདོ་
གམ་སྒང་དྲུག་གི་ཤར་ཟླའི་ཀླུང་ཆེན་པོའི་རྫ་ཁྲ་གདོང་ཝེར་སྙིང་མི་འགྱུར་གྱི་ཡང་དབེན་བདེ་ཆེན་རི་ཁྲོད་དུ་དབྱར་
ཐོག་གཅིག་ལ། ཕྱོགས་ཀྱི་འདུས་སྡེ་མང་དུ་འཚོགས་པ་རྣམས་ལ་སྡོམ་པ་གསུམ་བཤད་པའི་